AQShning Yadro xavfsizligi bo‘yicha milliy ma’muriyati va Harbiy-havo kuchlari 1 iyul kuni B61-12 yadro bombasining birinchi sinovini o‘tkazdi, deb xabar berilmoqda tashkilot saytida. Jangovar kallakka ega bo‘lmagan B61-12 bombasi F-15E qiruvchi samolyotidan Nevadadagi Tonopa poligoniga tashlandi. Qayd etilishicha, sinov muvaffaqiyatli o‘tgan. Joriy yil oxirigacha yana ikkita sinov o‘tkazish rejalashtirilgan, ularning natijalariga ko‘ra qayta ishlashlar bo‘yicha qaror qabul qilinadi.